小額錢債審裁處

小額錢債審裁處係香港司法機構之一，處理唔超過港幣五萬蚊嘅申索。雖然呢個審裁處都係法庭，但係規則同程序都比其他大部分香港法庭寬鬆。此外，訴訟各方都唔可以由律師代表出庭，一定要親自出席聆訊。當審裁官認為案件唔適合繼續喺小額錢債審裁處進行聆訊嘅時候，聆訊可能會隨時移交到其他法庭，包括勞資審裁處、土地審裁處、區域法院或高等法院繼續處理。而小額錢債審裁處嘅上訴案件會轉交到高等法院嘅原訟法庭。

申索範圍
小額錢債審裁處會處理款額五萬蚊或以下嘅申索。

會處理嘅申索
債務
服務費
財物損毁
已賣出嘅貨物
消費者提出嘅各類申索

唔會處理嘅申索
人工
收回土地管有權
贍養費
誹謗

香港司法機構- 小額錢債審裁處

香港嘅審裁處